केही बर्ष अघि सम्म खेतबारीमा बारको रुपमा छेउछाउमा रोपीने टिमुरबाट आसालाग्दो आम्दानी हुन थालेपछि यस क्षेत्रमा टिमुर खेतीलाई गरिबी निवारण गर्ने खेतीको रुपमा प्रवन्द्र्धन गर्न पहल भैरहेको वडा अध्यक्ष बेलबहादुर चोखालले बताए । ‘‘ यहाँको टिम्मुर बढी बास्नादार भएको पाएका छौँ, टिमुर संगै किबी, ओखर अलैँची लगायतका नगदेबालीको सम्भावनाहरुको खोजी गरि सहयोग गर्ने तयारी गरेका छौँ’’–वडा अध्यक्ष चोखालले भने । जिल्ला बन, म्याग्दी उद्योग बाणिज्य संघ, वडा कार्यालय लगायतका निकायबाट यस गाउँलाई टिमुर गाउँको रुपमा विकास गर्न विभिन्न सहयोग हुँदै आएको छ । समुन्द्री सतहदेखि १२ सय देखि २५ सय मिटर उचाईमा टिमुरको खेती उक्तम मानिन्छ ।
